
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 363 

16 Μαρτίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση, προκήρυξη και ανάθεση διενέργειας της 
Ετήσιας Στατιστικής Έρευνας Παραγωγής και 
Πωλήσεων Βιομηχανικών Προϊόντων (ΡΒΟϋΟΟΜ) 
έτους 2014, έγκριση χρησιμοποίησης στατιστι¬ 
κών οργάνων και καθορισμός αμοιβής τους για 

το έτος 2015. 1 

Προϋποθέσεις και όροι παραχώρησης χώρων του Μου¬ 
σείου Ακρόπολης για τη φιλοξενία εκδηλώσεων.... 2 
Έγκριση λειτουργίας Διιδρυματικού Προγράμματος 
Μεταπτυχιακών Σπουδών (Δ.Π.Μ.Σ) του Τ.Ε.Ι. Δυ¬ 
τικής Μακεδονίας με το Πανεπιστήμιο Τεχνολογί- 
ας Τροφίμων του ΡΙονόίν, Βουλγαρίας (υηίνθΓδίΙγ 
οί Ροοά ΤβοίιηοΙοογ 31 ΡΙονόίν, ΒυΙρδΠδ) με θέμα 
«Ανάλυση και Ποιοτικός έλεγχος Τροφίμων» 
(Μ.δο.-ΜδδίθΓ οί δοίθηοθ ίη ΑηαΙγείδ βηό ΟοηίΓοΙ 


οί Ροοό ΡΓοόυοίδ). 3 

ΑΠΟΦΑΣΕΙ Σ 

Αριθμ. 2997/Γ3-93 (1) 


Έγκριση, προκήρυξη και ανάθεση διενέργειας της Ετή¬ 
σιας Στατιστικής Έρευνας Παραγωγής και Πωλήσε¬ 
ων Βιομηχανικών Προϊόντων (ΡΒΟϋΟΟΜ) έτους 2014, 
έγκριση χρησιμοποίησης στατιστικών οργάνων και 
καθορισμός αμοιβής τους για το έτος 2015. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του Ν. 3832/2010 (ΦΕΚ 38/Α79.3.2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛΣΤΑΤ) ως Ανεξάρτητης Αρχής», 
το άρθρο 10 του Νόμου 3899/2010 (ΦΕΚ 212/Α'/17.12.2010) 
«Επείγοντα μέτρα εφαρμογής του προγράμματος στήρι¬ 
ξης της Ελληνικής οικονομίας» το άρθρο 323 του Νόμου 
4072/2012 (ΦΕΚ 86/Α"/11.4.2012) «Βελτίωση επιχειρηματι¬ 
κού περιβάλλοντος - Νέα εταιρική μορφή - Σήματα - 
Μεσίτες Ακινήτων - Ρύθμιση θεμάτων ναυτιλίας, λιμένων 
και αλιείας και άλλες διατάξεις», των άρθρων 2 και 8 
του Νόμου 4111/2013 (ΦΕΚ 18/25.1.2013) «Δημοσιονομικοί 
Κανόνες και άλλες διατάξεις». 


β. του Π.Δ. 226/2000 (ΦΕΚ 195/Α/8.9.2000) «Οργανισμός 
της Γ.Γ.ΕΣΥΕ», 

γ. του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α'/22.04.2005), 
δ. του Ν.2685/1999 και ιδίως τα άρθρα 2 και 8(ΦΕΚ 35/ 
Α'/18.2.1999) με θέμα: «Κάλυψη δαπανών μετακινούμενων 
υπαλλήλων εντός και εκτός επικράτειας και άλλες δια¬ 
τάξεις», όπως τροποποιήθηκε και ισχύει με το άρθρο 9 
του Ν.3833/2010 (ΦΕΚ 40/Α715.3.2010) «Προστασία της 
εθνικής οικονομίας - Επείγοντα μέτρα για την αντιμε¬ 
τώπιση της δημοσιονομικής κρίσης», συμπληρώθηκε με 
την προσθήκη του άρθρου 49 παρ.1 του Ν. 3871/2010 
(ΦΕΚ 141/Α717.08.2010) «Δημοσιονομική Διαχείριση και 
ευθύνη» και Τροποποιήθηκε και ισχύει με την παρ. 13 
του άρθρου 45 του Ν.3943/2011 (ΦΕΚ 66/Α'), 
ε. του Π.Δ. 113/2010 «Ανάληψη υποχρεώσεων από Δι- 
ατάκτες» (Α 194) 

στ. της ΓΠ - 400/27.8.2012 απόφασης, με θέμα «Εγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β728.8.2012), 

2. Τον Κανονισμό (ΕΟΚ) αριθ. 3924/91 του Συμβουλίου 
της 19ης Δεκεμβρίου 1991, περί κοινοτικής έρευνας για 
τη Βιομηχανική Παραγωγή. 

3. Την υπ’ αριθ. 495/Α2-202/13.01.2015 (ΚΑΕ 0429) η 
οποία καταχωρήθηκε με Α/Α 36.1, απόφαση έγκρισης 
δέσμευσης πίστωσης για την πληρωμή δαπάνης σε βά¬ 
ρος της πίστωσης του προϋπολογισμού της ΕΛΣΤΑΤ 
οικονομικού έτους 2015. 

4. Το γεγονός ότι από τις διατάξεις της απόφασης 
αυτής προκαλείται δαπάνη ύψους τριάντα τεσσάρων 
χιλιάδων πεντακοσίων τριάντα ενός ευρώ (34.531,00€), 
συμπεριλαμβανομένου του ΦΠΑ, για το οικονομικό έτος 
2015, η οποία θα βαρύνει τις πιστώσεις του προϋπολο¬ 
γισμού των εξόδων της ΕΛΣΤ ΑΤ (ΚΑΕ 0429) του έτους 
2015, αποφασίζουμε: 

1. α. Εγκρίνουμε και προκηρύσσουμε τη διενέργεια της 
Ετήσιας ΣτατιστικήςΈρευνας Παραγωγής και Πωλήσεων 
Βιομηχανικών Προϊόντων (ΡΒΟΟΟΟΜ), εντός του έτους 
2015, με έτος αναφοράς των στοιχείων το έτος 2014. 

β. Αναθέτουμε στο Τμήμα Στατιστικών Παραγωγής 
της Διεύθυνσης Στατιστικών Δευτερογενούς Τομέα της 
ΕΛΣΤΑΤ τη διενέργεια της ανωτέρω έρευνας. 

2. Σκοπός της έρευνας αυτής είναι η συλλογή στατι¬ 
στικών στοιχείων, σχετικά με τη βιομηχανική παραγωγή, 
για την κατάρτιση Κοινοτικών Στατιστικών ανά βιομη¬ 
χανικό προϊόν, σύμφωνα με την Κοινοτική στατιστική 
ταξινόμηση προϊόντων ΡΒΟϋΟΟΜ. 

Ειδικότερα τα στοιχεία που συλλέγονται αφορούν 
στην: 

• παραχθείσα ποσότητα 

• πωληθείσα ποσότητα (ανεξάρτητα από το χρόνο 
παραγωγής) 

• αξία πωλήσεων 

Η εν λόγω έρευνα διενεργείται ταυτόχρονα σε όλα τα 
Κράτη Μέλη της Ευρωπαϊκής Ένωσης (Ε.Ε.), στο πλαίσιο 
του Κοινοτικού Στατιστικού Προγράμματος, με κοινές 
μεθόδους και πρότυπα, όπως προβλέπεται στον Κανο¬ 
νισμό της Ε.Ε, που αναφέρεται στην παράγραφο 2, του 
σκεπτικού της Απόφασης αυτής. 

3. Η έρευνα είναι απογραφική και θα διενεργηθεί στο 
σύνολο της Χώρας. Ερευνώμενη μονάδα είναι η επιχεί¬ 
ρηση, που ανήκει στον κλάδο οικονομικής δραστηριό¬ 
τητας Β (Ορυχεία και λατομεία) και Γ (Μεταποίηση) της 
στατιστικής ταξινόμησης οικονομικών δραστηριοτήτων 
της Ευρωπαϊκής Ένωσης ΝΑΟΕ Βον.2, με μέση ετήσια 
απασχόληση 10 άτομα και άνω. Σε ορισμένες περιπτώ¬ 
σεις ανάλογα με την αντιπροσωπευτικότητα του προ¬ 
ϊόντος και του κύκλου εργασιών θα ερευνηθούν και 
επιχειρήσεις με απασχόληση μικρότερη των 10 ατόμων. 
Εκτιμάται, ότι θα ερευνηθούν περίπου 6.500 επιχειρή¬ 
σεις, έτσι ώστε να παρέχονται στην Κοινότητα πλήρεις, 
πρόσφατες και αξιόπιστες στατιστικές πληροφορίες 
για την παραγωγή των προϊόντων των ανωτέρω κλά¬ 
δων. Οι επιχειρήσεις που θα ερευνηθούν θα επιλεγούν 
από το Μητρώο Επιχειρήσεων της ΕΛΣΤΑΤ, το οποίο 
καταρτίζεται από διοικητικές πηγές (Γενική Γραμματεία 
Πληροφοριακών Συστημάτων του Υπουργείου Οικονομι¬ 
κών, ΙΚΑ κ.ά.) και ενημερώνεται από τις διενεργούμενες 
στατιστικές έρευνες. 

4. Τα αποτελέσματα της έρευνας θα πινακοποιη- 
θούν σε επίπεδο συνόλου Χώρας και θα διαβιβαστούν 
στο Στατιστικό Γραφείο της Ευρωπαϊκής Ένωσης 
(ΕΙΙΒΟδΤΑΤ) με τη μορφή και εντός των προθεσμιών 
που προβλέπονται από τον Κανονισμό του σκεπτικού 
της εν λόγω απόφασης. 

5. Αναλυτικά θα πραγματοποιηθούν οι παρακάτω ερ¬ 
γασίες: 

• Σχεδιασμός και οργάνωση της έρευνας. 

• Ενημέρωση του μητρώου των επιχειρήσεων των κλά¬ 
δων Οικονομικής Δραστηριότητας με κωδικούς ΝΑΟΕ 
Βον. 2, Β και Γ. 

• Ανάπτυξη διαδικτυακής εφαρμογής για τη συλλογή 
των στοιχείων της Έρευνας Παραγωγής και Πωλήσεων 
Βιομηχανικών Προϊόντων (ΡΒΟΩΟΟΜ). 

• Εκπαίδευση ιδιωτών-συνεργατών για την ορθή συ¬ 
μπλήρωση του ερωτηματολογίου της έρευνας. 

• Ανάπτυξη μηχανογραφικών εφαρμογών για την αυ¬ 
τόματη επεξεργασία των στοιχείων της έρευνας. 

• Αποστολή - συλλογή ερωτηματολογίων. 

•Έλεγχος και κωδικογράφηση των ερωτηματολογίων. 

• Εισαγωγή των δεδομένων σε Η/Υ και μηχανογρα¬ 
φικοί έλεγχοι. 

• Πινακοποίηση των αποτελεσμάτων. Παρουσίαση των 
αποτελεσμάτων της έρευνας σε στατιστικούς πίνακες 
και αποστολή τους στην ΕυΐΌδίαΙ. 


• Κατάρτιση έκθεσης ποιότητας των αποτελεσμάτων 
της έρευνας, που θα διαβιβαστεί στη Στατιστική Υπη¬ 
ρεσία της Ευρωπαϊκής Ένωσης (Ευωδίαΐ). 

• Δημοσιοποίηση των αποτελεσμάτων. 

6. Κατά τη διενέργεια της ανωτέρω έρευνας θα απα¬ 
σχοληθούν για τη συλλογή των ερωτηματολογίων: 

• υπάλληλοι της ΕΛΣΤΑΤ, μόνιμοι και με σύμβαση Ι.Δ. 
οι οποίοι θα εργασθούν εντός του κανονικού ωραρίου 
εργασίας. 

• 50-250 ιδιώτες-συνεργάτες, οι οποίοι θα χρησιμο¬ 
ποιηθούν στην ΕΛΣΤΑΤ κατά το στάδιο συλλογής των 
ερωτηματολογίων. 

Ο ορισμός των ιδιωτών-συνεργατών θα γίνει με από¬ 
φαση του Προέδρου της ΕΛΣΤΑΤ. 

7. Η αμοιβή των ιδιωτών-συνεργατών (συμπεριλαμ¬ 
βανομένου και του αναλογούντος ΦΠΑ) καθορίζεται 
σε 9,25 ευρώ, ανά πλήρως και σωστά συμπληρωμένο 
ερωτηματολόγιο, 3.500 ερωτηματολόγια χ 9,25 ευρώ = 
32.375,00 ευρώ. 

Για τις επιχειρήσεις που θα βρεθούν κλειστές (εκτός 
λειτουργίας), κατά την επίσκεψη του ιδιώτη- συνεργά¬ 
τη, η αμοιβή καθορίζεται σε 3,08 ευρώ για κάθε τέτοια 
επιχείρηση και αντιστοιχεί στην εργασία ενημέρωσης 
του Μητρώου Επιχειρήσεων της ΕΛΣΤΑΤ, 700 ερωτη¬ 
ματολόγια χ 3,08 ευρώ = 2.156,00 ευρώ. 

Συνολική δαπάνη 34.531,00 ευρώ. 

Συνολική δαπάνη στον ΚΑΕ 0429 = 34.531,00€, ήτοι: 
ΚΑΕ 0429= 3.500 ερωτηματολόγια χ 925 ευρώ = 32375,00 ευρώ 
700 ερωτηματολόγια χ 3,08 ευρώ = 2.156,00 ευρώ 
Σύνολο = 34.531,00 ευρώ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Φεβρουάριου 2015 

Ο Πρόεδρος 
ΑΝΔΡΕΑΣ ΓΕΩΡΓΙΟΥ 

- ♦ - 

Αριθμ. 926 (2) 

Προϋποθέσεις και όροι παραχώρησης χώρων του Μου¬ 
σείου Ακρόπολης για τη φιλοξενία εκδηλώσεων. 

ΤΟ Δ.Σ. ΤΟΥ ΜΟΥΣΕΙΟΥ ΑΚΡΟΠΟΛΗΣ 

Έχοντας υπ’ όψει: 

1. τις διατάξεις των άρθρων 4 περ. β' και στ', 8 παρ. 3 
του ν. 3711/2008 «Ίδρυση νομικού προσώπου δημοσίου 
δικαίου με την επωνυμία «ΜΟΥΣΕΙΟ ΑΚΡΟΠΟΛΗΣ» και 
άλλες διατάξεις» (Α' 224/5.11.2008) 

2. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο Διαδίκτυο “Πρόγραμμα Διαύγεια” και άλλες 
διατάξεις» (ΦΕΚ Α' 111/13.7.2010), όπως ισχύει. 

3. Το Π.Δ. 64/2013 «Οργανισμός του Μουσείου Ακρό¬ 
πολης» (ΦΕΚ Α' 113/20.5.2013). 

4. την ανάγκη θέσπισης προϋποθέσεων και όρων για 
την φιλοξενία δραστηριοτήτων (κάθε είδους εκδηλώσε¬ 
ων, όπως εκθέσεων, συνεδρίων κ,λπ.) εντός των χώρων, 
που ανήκουν κατά χρήση στο Μουσείο Ακρόπολης, ώστε 
η διεξαγωγή τους να μην προσβάλλει τον δημόσιο χαρα¬ 
κτήρα του και την πολιτιστική αποστολή του Μουσείου. 

5. Το γεγονός ότι από τις διατάξεις της παρούσας 
απόφασης της 2ης/2015 Συνεδρίας της 27.01.2015 του 
Δ.Σ. του Μουσείου Ακρόπολης δεν προκαλείται δαπάνη 

σε βάρος του προϋπολογισμού του Μουσείου Ακρόπο¬ 
λης ή του Δημοσίου αποφασίζει, 

Άρθρο 1 

Γενικές αρχές- Ορισμοί 

1. Η αδειοδότηση της χρήσης χώρων του Μουσείου 
Ακρόπολης από τρίτους υπόκειται πάντοτε στην δια¬ 
κριτική ευχέρεια του Δ.Σ. του Μουσείου Ακρόπολης. 
Κριτήριο άσκησης της διακριτικής ευχέρειας για την 
αδειοδότηση χρήσης χώρου του Μουσείου είναι η προα¬ 
γωγή του δημόσιου συμφέροντος, ο σεβασμός του κρα¬ 
τικού και μη κερδοσκοπικού χαρακτήρα του Μουσείου, η 
διατήρηση υψηλού επιπέδου φύλαξης, μελέτης και ανά¬ 
δειξης των εκθεμάτων του Μουσείου, η θεραπεία της 
πολιτιστικής και μορφωτικής αποστολής του Μουσείου 
σε εθνικό και διεθνές επίπεδο και γενικώς η εναρμόνι¬ 
ση ή τουλάχιστον μη προσβολή της αδειοδοτούμενης 
χρήσης σε σχέση με τους καταστατικούς σκοπούς του 
Μουσείου Ακρόπολης, όπως αυτοί περιγράφονται στον 
ιδρυτικό του Νόμο 3711/2008 (Α' 224). 

2. Οι άδειες χρήσης χώρου υπόκεινται στις ρυθμίσεις 
της παρούσας απόφασης, η οποία εξειδικεύει τη διαδι¬ 
κασία και τις αρμοδιότητες χορήγησης και ανάκλησης 
της άδειας του Μουσείου, εποπτείας των εκδηλώσεων, 
καθ’ όσον πρόκειται για παραχώρηση χρήσης χώρων, 
οι οποίοι ανήκουν σύμφωνα με τον Ν. 3711/2008 (άρ¬ 
θρο 3) κατά κυριότητα στο Δημόσιο και κατά χρήση 
στο Μουσείο Ακρόπολης (Ν.Π.Δ.Δ.) και έχουν αφιε¬ 
ρωθεί στην εξυπηρέτηση των περιγραφόμενων στον 
Ν. 3711/2008 δημόσιων σκοπών (άρθρο 2). Οι άδειες χρή¬ 
σης, ακόμα και εάν αποβλέπουν στην δημιουργία εσό¬ 
δων, στοιχίζονται στην άμεση εξυπηρέτηση των κατά τον 
Ν. 3711/2008 δημόσιων σκοπών του Μουσείου Ακρόπο¬ 
λης ως Ν.Π.Δ.Δ., υπό την έννοια της δημιουργίας πόρων 
(άρθρο 4 Ν. 3711/2008) για την οικονομική αρωγή της 
κρατικής αποστολής του Μουσείου, και υπό τον όρο ότι 
δεν παραβλάπτεται η λειτουργία του Μουσείου από την 
χορήγηση της άδειας στον χρήστη. 

3. Ως «διοργανωτής» της εκδήλωσης ορίζεται το φυ¬ 
σικό ή νομικό πρόσωπο, το οποίο υποβάλλει το αίτημα 
έκδοσης της άδειας χρήσης για τη διεξαγωγή της εκ¬ 
δήλωσης από το Μουσείο. Ως «φορέας» της εκδήλωσης 
νοείται το φυσικό ή νομικό πρόσωπο ή ένωση προσώ¬ 
πων, υπέρ του οποίου διοργανώνεται η εκδήλωση. Ο 
διοργανωτής της εκδήλωσης μπορεί να είναι ίδιος ή 
διαφορετικός από τον φορέα της. Στις υποχρεώσεις 
του «διοργανωτή» και του «φορέα» της εκδήλωσης, που 
περιγράφονται στην παρούσα απόφαση υπάγονται και 
τα όργανα διοίκησής τους, οι υπάλληλοι τους, οι συ¬ 
νεργάτες τους και γενικά οι προστηθέντες τους. Το 
«κοινό της εκδήλωσης» είναι τα φυσικά πρόσωπα, που 
παρίστανται και συμμετέχουν στην εκδήλωση. 

Αρθρο 2 
Αδεια χρήσης 

1. Η άδεια αποτελεί απόφαση του Δ.Σ. του Μουσείου 
και αναφέρει: α) τον διοργανωτή και τον φορέα της 
εκδήλωσης (εάν δεν ταυτίζονται), β) το αντικείμενο - 
τίτλο της εκδήλωσης, γ) την ημερομηνία και την ώρα 
διεξαγωγής της εκδήλωσης, δ) τους χώρους που θα 
χρησιμοποιηθούν για την εκδήλωση, ε) τον επιτρεπόμε¬ 
νο αριθμό προσώπων του κοινού της εκδήλωσης, στ) το 
καταβλητέο τέλος χρήσης και τις δόσεις της προκατα¬ 


βολής του. Για συγκεκριμένες εκδηλώσεις, ιδίως φορέων 
του Δημοσίου Τομέα, δύναται κατ’ εξαίρεση, κατά την 
κρίση του Δ.Σ., να μην επιβληθεί τέλος. 

2. Ο ενδιαφερόμενος διοργανωτής ή φορέας, που 
επιθυμεί να πραγματοποιήσει εκδήλωση στο Μουσείο 
υποβάλλει το αίτημά του σε ειδικό έγγραφο (έντυπο 
υπόδειγμα αίτησης) του Μουσείου. Το αίτημα αποστέλ- 
λεται με τηλεομοιότυπο ή στην ηλεκτρονική διεύθυνση 
του Μουσείου ή κατατίθεται στα γραφεία του Μουσείου 
Ακρόπολης. Οι αιτήσεις εξετάζονται από το Διοικητικό 
Συμβούλιο του Μουσείου και εγκρίνονται ή απορρίπτο¬ 
νται κατόπιν αξιολόγησής τους και ανάλογα με τη δι¬ 
αθεσιμότητα ημερομηνιών και χώρων. 

3. Η άδεια δεν είναι μεταβιβαστή σε τρίτο διοργανωτή 
ή φορέα της εκδήλωσης και ισχύει για την αναφερόμενη 
ημερομηνία. Σε περίπτωση δήλωσης αλλαγής ημερο¬ 
μηνίας από τον διοργανωτή θεωρείται ανακληθείσα η 
αίτησή του και η τυχόν εκδοθείσα άδεια και πρέπει να 
υποβληθεί εκ νέου αίτηση για τον ορισμό νέας ημε¬ 
ρομηνίας. 

4. Ο αριθμός των αναφερόμενων στην άδεια ατόμων, 
που θα συμμετέχουν στην εκδήλωση, αποτελεί δεσμευ¬ 
τικό ανώτατο όριο για τον διοργανωτή και τον φορέα. 

5. Οι προσκλήσεις του διοργανωτή / φορέα προς το 
κοινό της εκδήλωσης δεν χορηγούν δικαίωμα εισόδου 
στον κάτοχο της πρόσκλησης, εφόσον το όνομά του δεν 
περιλαμβάνεται σε λίστα, που έχει αποσταλεί από τον 
διοργανωτή/φορέα στο Μουσείο. Ο προηγούμενος όρος 
ισχύει και για την είσοδο των κάθε είδους υπαλλήλων 
ή συνεργατών του διοργανωτή/φορέα. 

6. Η έκδοση άδειας για την φιλοξενία εκδήλωσης επι¬ 
τρέπεται υπέρ φορέων του δημόσιου ή ιδιωτικού τομέα 
ή ενώσεων προσώπων ή φυσικών προσώπων. Πέραν των 
περιορισμών του άρθρου 1, το Διοικητικό Συμβούλιο δεν 
εγκρίνει την παραχώρηση σε διοργανωτές ή φορείς, των 
οποίων οι εκδηλώσεις δεν συνάδουν με το περιβάλλον ή 
τους σκοπούς του Μουσείου και δύνανται να άγουν σε 
φθορά, ευτελισμό ή υποβάθμιση των χώρων του Μουσείου. 

7. Οι χώροι του Μουσείου, στους οποίους αφορά η 
άδεια χρήσης, παραδίδονται κατά παράλληλη και ου¬ 
δέποτε κατά αποκλειστική χρήση στον διοργανωτή, ο 
οποίος δεν έχει δικαίωμα χρήσης τους κατ' αποκλεισμό 
του Μουσείου, συνεπώς η αποδοχή της αίτησης και η 
έκδοση άδειας χρήσης από το Δ.Σ. δεν αποτελεί σύναψη 
σύμβασης μίσθωσης και δεν χορηγεί δικαιώματα χρήσης 
στον αδειούχο ανάλογα με εκείνα του μισθωτή. 

Αρθρο 3 
Χώροι 

Η χορήγηση άδειας χρήσης σε διοργανωτή για τη 
διεξαγωγή εκδήλωσης επιτρέπεται για τους χώρους του 
εστιατορίου, αναψυκτηρίου, της αίθουσας εκθέσεων και 
του αμφιθεάτρου του Μουσείου Ακρόπολης. 

α. Το εστιατόριο: το εστιατόριο του Μουσείου βρί¬ 
σκεται στον 2ο όροφο του κτιρίου του και μπορεί να 
φιλοξενήσει μέχρι 350 καθήμενα άτομα στον εσωτερικό 
χώρο. Γ ια εκδηλώσεις, κατά τις οποίες οι καλεσμένοι 
είναι όρθιοι, ο αριθμός αυξάνεται στα 500 άτομα για 
τον εσωτερικό ή τον εξωτερικό χώρο του εστιατορί¬ 
ου. Το Μουσείο αναλαμβάνει να προετοιμάσει και να 
φροντίσει τη διάταξη των τραπέζιών ανάλογα με την 
προτίμηση των ενδιαφερομένων μετά την έγκριση της 
πρότασής τους. 



4714 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Αναψυκτήριο Ισογείου: το αναψυκτήριο του ισογείου 
μπορεί να χρησιμοποιηθεί ως βοηθητικός χώρος για τα 
διαλείμματα των εκδηλώσεων που πραγματοποιούνται 
στο αμφιθέατρο. 

γ. Χώρος περιοδικών εκθέσεων: αίθουσα του Μου¬ 
σείου, η οποία βρίσκεται στο ισόγειο του κτιρίου του 
Μουσείου και περιλαμβάνει αίθουσα εκθέσεων και εκ¬ 
δηλώσεων και όργανα εκπομπής εικόνας και ήχου. 

δ. Το αμφιθέατρο: το αμφιθέατρο είναι χωρητικότητας 
204 ατόμων. Έχει φυσικό φωτισμό, ενώ υπάρχει και η 
δυνατότητα συσκότισης σε περίπτωση προβολής. Πα¬ 
ρέχεται, επίσης, τεχνική υποδομή για οπτικοαουστικές 
παρουσιάσεις, καθώς και ταυτόχρονη μετάφραση. Το 
αμφιθέατρο διαθέτει βιντεοπροβολέα με φορητό υπο¬ 
λογιστή, μηχανήματα αναπαραγωγής άνά και οά, αναλό¬ 
γιο, προεδρείο με 5 μικρόφωνα καθώς και 2 ασύρματα 
μικρόφωνα. Διαθέτει, επίσης, μεταφραστικό σύστημα με 
180 ακουστικά και 3 καμπίνες μετάφρασης. 

Αρθρο 4 

Υποχρεώσεις αδειούχου 

1. Ο διοργανωτής, ο φορέας και το κοινό της εκδήλω¬ 
σης δεν έχουν δικαίωμα άλλης χρήσης των παραχω- 
ρούμενων χώρων ή χρήσης άλλων χώρων ή παροχής 
οποιωνδήποτε άλλων υπηρεσιών προς το κοινό της 
εκδήλωσης, πέραν εκείνων, που προβλέπονται στην 
άδεια χρήσης, χωρίς την προηγούμενη άδεια του Δ.Σ. 
του Μουσείου. 

2. Ο διοργανωτής, ο φορέας και το κοινό της εκδή¬ 
λωσης υποχρεούνται να μεταχειρίζονται τους παραχω- 
ρούμενους χώρους με επιμέλεια και σύμφωνα με τους 
κανόνες ασφάλειας αυτών, καθώς και τους εν γένει κα¬ 
νόνες πρόσβασης, που διέπουν την γενικότερη λειτουρ¬ 
γία του Μουσείου και προσδιορίζονται από την κείμενη 
νομοθεσία και τις αποφάσεις του Δ.Σ. του Μουσείου. Η 
ανάγκη λυσιτελούς εξυπηρέτησης της εκδήλωσης δεν 
αποτελεί για τον διοργανωτή, τον φορέα ή το κοινό της 
εκδήλωσης λόγο (ολικής ή μερικής) απαλλαγής τους 
από την υποχρέωση συμμόρφωσης στις εντολές και 
οδηγίες του προσωπικού του Μουσείου και στους κανό¬ 
νες πρόσβασης και ασφάλειας του Μουσείου, ούτε τους 
απαλλάσσει από τις ευθύνες τους έναντι του Μουσείου 
σε περίπτωση πρόκλησης ζημίας στο Μουσείο ή σε τρί¬ 
τους. Ο διοργανωτής και ο φορέας λαμβάνουν ιδιαίτερη 
μέριμνα για την αυστηρή τήρηση των όρων της παρα¬ 
χώρησης, καθώς και της καθαριότητας, ασφάλειας και 
της ευταξίας κατά τη διάρκεια και μετά το πέρας της 
χρήσης, σύμφωνα με τις υποδείξεις, του εντεταλμένου 
προσωπικού του Μουσείου. Ο διοργανωτής / φορέας 
υποχρεούται να επιβλέπει την χρήση των χώρων από 
το κοινό της εκδήλωσης προς αποφυγή οιονδήποτε 
επιβλαβών συνεπειών, ευθύνεται δε για κάθε φθορά στο 
κτίριο, τον εξοπλισμό και τα αντικείμενα του Μουσείου 
κατά τη διάρκεια εκδήλωσης. Το Μουσείο διατηρεί το 
δικαίωμα να ζητήσει αποζημίωση για τις φθορές που 
μπορεί να προκληθούν από τον υπαίτιο της πράξης και 
σε κάθε περίπτωση, εις ολόκληρον, και από τον φορέα 
και τον διοργανωτή. 

3. Ο διοργανωτής και ο φορέας της εκδήλωσης είναι 
υπεύθυνοι έναντι του Μουσείου ότι το πραγματοποι¬ 
ούμενο περιεχόμενο και ο τρόπος διοργάνωσης της 
εκδήλωσης θα εκτελεσθούν κατά τρόπο, που δεν προ¬ 
σβάλλει την πολιτιστική αξία των εκθεμάτων του Μου¬ 


σείου και δεν θα άγει σε ευτελισμό και υποβάθμιση του 
ονόματος και του κύρους του Μουσείου. 

4. Απαγορεύεται στον διοργανωτή, στον φορέα και 
στο κοινό της εκδήλωσης οποιαδήποτε μεταβολή, τρο¬ 
ποποίηση, σταθερή ή κινητή προσθήκη της μορφής και 
της εικόνας και γενικά οποιαδήποτε υλική και άυλη 
παρεμβολή, στην υπάρχουσα κατάσταση όλων των εσω¬ 
τερικών και εξωτερικών χώρων του Μουσείου, χωρίς την 
προηγούμενη άδεια του Δ.Σ. του Μουσείου. Απαγορεύε¬ 
ται η εκτέλεση εργασιών, καθώς και η χρήση εργαλείων, 
μηχανημάτων και υλικών, χωρίς την προηγούμενη άδεια 
του εποπτεύοντος προσωπικού του Μουσείου, που επο¬ 
πτεύει την εκδήλωση. Τυχόν γενόμενες τροποποιήσεις 
και προσθήκες επί των χώρων του Μουσείου δεν πα¬ 
ρέχουν δικαίωμα αποζημίωσης του διοργανωτή ή του 
φορέα του εκδήλωσης. Το Μουσείο έχει πάντοτε το 
δικαίωμα να αξιώσει από τον διοργανωτή ή τον φορέα 
της εκδήλωσης την άμεση επαναφορά των πραγμάτων 
στην προτέρα κατάσταση χωρίς αποζημίωσή τους και 
να καταλογίσει την αποκατάσταση κάθε άλλης ζημίας 
του Μουσείου ή τρίτων. 

5. Η αναπαραγωγή, προβολή και εν γένει παρουσίαση 
εικόνας και ήχου, είτε πρόκειται για έργα τέχνης είτε 
όχι, εντός των παραχωρούμενων χώρων του Μουσείου 
Ακρόπολης με οποιοδήποτε υλικό φορέα ή τεχνικό μέσο, 
ακόμα και εάν δεν συνιστά ή δεν επιφέρει μεταβολή επί 
των χώρων του Μουσείου, υπόκειται σε προηγούμενη 
άδεια του Δ.Σ. του Μουσείου, το οποίο έχει την αρμο¬ 
διότητα υποδείξεων, καθώς και απαγορεύσεων προς 
τον διοργανωτή, τον φορέα ή το κοινό της εκδήλωσης. 

6. Δεν επιτρέπεται το κάπνισμα σε κανένα χώρο του 
κτιρίου του Μουσείου, εκτός του εξώστη του δευτέρου 
ορόφου του Μουσείου. 

Άρθρο 5 

Τ έλος χρήσης - Ακύρωση ή αναβολή εκδήλωσης 

1. Η εξόφληση του τέλους χρήσης των χώρων για την 
εκδήλωση γίνεται από τον διοργανωτή εφ' άπαξ ή σε 
δόσεις (ποσοστού 30% καταβλητέου εντός 10 ημερών 
από την ανακοίνωση της εγκριτικής απόφασης του Δ.Σ. 
στον διοργανωτή/φορέα και ποσοστού 70% καταβλη¬ 
τέου 20 ημέρες προ της εκδήλωσης), που ορίζει το 
Δ.Σ. του Μουσείου. Η εξόφληση του τέλους πρέπει να 
ολοκληρωθεί, 20 ημέρες πριν την προγραμματισμένη 
εκδήλωση. Εις ολόκληρον υπόχρεως για την εξόφληση 
του τέλους είναι μαζί με τον διοργανωτή πάντοτε και 
ο φορέας της εκδήλωσης, εάν δεν ταυτίζονται. 

2. Ο προγραμματισμός των εκδηλώσεων στους χώ¬ 
ρους του Μουσείου γίνεται πριν από ικανό χρονικό δι¬ 
άστημα, που συνήθως κυμαίνεται από ένα έτος έως 
έξι μήνες. Σε περίπτωση δήλωσης μεταβολής γνώμης 
του διοργανωτή ως προς την εγκριθείσα ημερομηνία 
εκδήλωσης, το Μουσείο δεν υποχρεούται οπωσδήποτε 
σε αναπλήρωση της εκδήλωσης μέσα στο διάστημα, 
που απομένει μετά τη δήλωση του διοργανωτή ή σε 
διάστημα μικρότερο από το ανωτέρω σύνηθες και ικανό 
διάστημα προγραμματισμού. 

3. Σε περίπτωση που η εκδήλωση ακυρωθεί, για λό¬ 
γους που αφορούν τον διοργανωτή ή τον φορέα της 
εκδήλωσης, ο διοργανωτής έχει υποχρέωση να ενημε¬ 
ρώσει έγκαιρα το Μουσείο τουλάχιστον τρεις μήνες 
πριν την προγραμματισμένη ημερομηνία της. Σε περί¬ 
πτωση που η εκδήλωση αναβληθεί και εφ' όσον έχει 

προηγηθεί η κατά τα ως άνω έγκαιρη ενημέρωση, η 
προκαταβολή συμψηφίζεται με την οφειλή του διοργα¬ 
νωτή σε περίπτωση της μετ’ αναβολή πραγματοποίησης 
της εκδήλωσης. Αν η γνωστοποίηση της αναβολής γίνει 
εντός τριών μηνών προ της ημερομηνίας διεξαγωγής 
της εκδήλωσης, ο διοργανωτής χάνει την δοθείσα προ¬ 
καταβολή, η οποία καταπίπτει υπέρ του Μουσείου Ακρό¬ 
πολης, ως ελάχιστο όριο αποζημίωσης του Μουσείου 
εξ αιτίας της αναβολής. 

4. Σε περίπτωση αιτήματος ματαίωσης ή αναβολής 
της εκδήλωσης εκ μέρους του διοργανωτή, η οποία θα 
γνωστοποιηθεί στο Μουσείο Ακρόπολης σε χρονικό ση¬ 
μείο μικρότερο του ενός μήνα από την πραγματοποίησή 
της, ο διοργανωτής είναι υποχρεωμένος να καταβάλει 
στο Μουσείο Ακρόπολης συνολικά το 80% του εγκε¬ 
κριμένου από το Δ.Σ. τέλους, όπως προκύπτει από τον 
ελάχιστο αριθμό συμμετεχόντων και το εγκριθέν κατ’ 
άτομο ποσό τέλους χρήσης. 

5. Σε περίπτωση δήλωσης ακύρωσης ή αναβολής της 
εκδήλωσης εκ μέρους του διοργανωτή και εφ' όσον τε¬ 
λικά καταστεί εφικτή η διεξαγωγή εκδήλωσης κατά την 
ίδια ημερομηνία από άλλο ενδιαφερόμενο, το σύνολο 
των προκαταβολών, που έχουν καταβληθεί στο Μουσείο 
Ακρόπολης επιστρέφεται στον αρχικό διοργανωτή. 

6. Σε περίπτωση ματαίωσης ή αναβολής της εκδήλω¬ 
σης λόγω ανωτέρας βίας, ορίζεται κοινά αποδεκτή με¬ 
ταγενέστερη ημερομηνία για την πραγματοποίηση της 
εκδήλωσης στον ίδιο χώρο, ενώ τυχόν ποσά, που έχουν 
καταβληθεί, συμψηφίζονται έναντι του εισπρακτέου τέ¬ 
λους του Μουσείου για την διεξαγωγή της εκδήλωσης 
σε μεταγενέστερη ημερομηνία. 

7. Σε περίπτωση που το Μουσείο δεν μπορέσει να 
παραχωρήσει τον συμφωνηθέντα χώρο, το Μουσείο 
Ακρόπολης επιστρέφει την προκαταβολή ή άλλα ποσά, 
που τυχόν έχουν καταβληθεί προς αυτό και η επιστροφή 
αυτή θεωρείται ως πλήρης εκτέλεση των υποχρεώσεων 
του, που απορρέουν από την ματαίωση της εκδήλωσης. 

Άρθρο 6 

Όροι διεξαγωγής εκδηλώσεων 

1. Το Μουσείο έχει την αρμοδιότητα να εποπτεύει δια 
των αρμοδίων οργάνων και του προσωπικού του την 
παρουσία και συμπεριφορά του διοργανωτή, του φορέα 
και του κοινού της εκδήλωσης εντός όλων των χώρων 
του Μουσείου για την τήρηση των επιπέδων ασφάλειας, 
υγιεινής και ποιότητας υπηρεσιών του, τόσο σε σχέση με 
το Μουσείο, όσο και σε σχέση με τους τρίτους, οι οποίοι 
έρχονται σε οποιαδήποτε επαφή με το κοινό, το διοργα¬ 
νωτή ή τον φορέα κατά τη διάρκεια της παραχώρησης. 
Κατά τη διάρκεια της εκδήλωσης παρίσταται πάντοτε 
υπάλληλος του Μουσείου, ο οποίος έχει τη γενικότερη 
εποπτεία όσον αφορά την τήρηση των οδηγιών και όρων 
χρήσης από τον διοργανωτή, τον φορέα και το κοινό. 
Η παρουσία του προσωπικού ασφαλείας είναι απαραί¬ 
τητη στους εσωτερικούς και εξωτερικούς χώρους του 
Μουσείου, κατά τη διάρκεια μίας εκδήλωσης. 

2. Το Μουσείο καθορίζει τον αριθμό των υπαλλήλων, 
που απαιτούνται για την ασφάλεια του Μουσείου και 
την ομαλή διεξαγωγή της εκδήλωσης. Ο αριθμός αυ¬ 
τός έγκειται στη διακριτική ευχέρεια της διοίκησης του 
Μουσείου. 

3. Απαγορεύεται κατά τη διάρκεια της εκδήλωσης η 
πρόσβαση στους εκθεσιακούς ή άλλους χώρους του 


Μουσείου χωρίς ειδική άδεια, που δίδεται από το Μου¬ 
σείο. Απαγορεύονται το άγγιγμα ή οποιαδήποτε επαφή 
με τα εκθέματα στους εκθεσιακούς χώρους και γενικά, 
σε περίπτωση πρόσβασης στους εκθεσιακούς χώρους, 
το κοινό της εκδήλωσης υπέχει τις ίδιες υποχρεώσεις 
συμπεριφοράς με τους υπόλοιπους επισκέπτες του 
Μουσείου. 

4. Δεν επιτρέπεται το κάπνισμα σε κανένα χώρο, εκτός 
του εξώστη του δευτέρου ορόφου του Μουσείου. 

5. Κατά τη διάρκεια της εκδήλωσης, και εφ' όσον γί¬ 
νεται χρήση του αμφιθεάτρου, παρίσταται τεχνικός του 
Μουσείου, ο οποίος δεν είναι υπεύθυνος για την ροή 
της εκδήλωσης. 

6. Το βεστιάριο λειτουργεί καθ’ όλη την διάρκεια των 
εκδηλώσεων. 

7. Επιτρέπεται κατά τη διάρκεια της εκδήλωσης η κα¬ 
τανάλωση μόνο των τροφίμων ή ποτών, που παρέχονται 
από το Μουσείο και μόνο στους χώρους, που ορίζει το 
Μουσείο. Οι υπηρεσίες τροφοδοσίας πραγματοποιού¬ 
νται αποκλειστικά από τον παραχωρησιούχο, που λει¬ 
τουργεί το εστιατόριο και αναψυκτήριο του Μουσείου. 
Ο διοργανωτής ή ο φορέας της εκδήλωσης δεν μπο¬ 
ρούν να εισαγάγουν στους χώρους του Μουσείου και 
να προσφέρουν στους προσκεκλημένους τους επιπλέον 
εδέσματα ή ποτά χωρίς έγκριση του Δ.Σ. του Μουσείου 
και υπό τους όρους, που αυτό τάσσει. 

8. Η μεταφορά των αναγκαίων για την εκδήλωση υλι¬ 
κών, πραγματοποιείται με χρήση ελαφρών μεταφορικών 
μέσων σε ώρα και από είσοδο, που υποδεικνύεται από 
το εποπτεύον προσωπικό του Μουσείου. 

9. Ο διοργανωτής φορέας θα πρέπει τουλάχιστον 3 
ημέρες πριν την ημερομηνία της εκδήλωσης να δηλώ¬ 
σει τα άτομα, τα οποία θα χρειαστούν άδεια εισόδου 
στο Μουσείο. Η λίστα αυτή περιλαμβάνει εκπροσώπους, 
υπαλλήλους και συνεργάτες, ξεναγούς, προμηθευτές 
και καλεσμένους. 

10. Η πρόσβαση την ημέρα της εκδήλωσης γίνεται 
κατόπιν συνεννόησης με τον υπεύθυνο εποπτείας της 
εκδήλωσης υπάλληλο και τον υπεύθυνο ασφαλείας. 

11. Όλες οι παραδόσεις γίνονται από την είσοδο τρο¬ 
φοδοσίας, επί της οδού Μακρυγιάννη (Πύλη 3) κατόπιν 
σχετικής άδειας στάθμευσης, που παραχωρείται μετά 
από συνεννόηση με τον υπεύθυνο εποπτείας της εκδή¬ 
λωσης υπάλληλο. 

12. Ο διοργανωτής, που ενδιαφέρεται για την ξενάγηση 
των καλεσμένων της εκδήλωσης, μεριμνά για την ξε¬ 
νάγηση με δικό του ξεναγό και δαπάνες. Οι ξεναγήσεις 
γίνονται μόνον από ξεναγούς με δελτίο ταυτότητας 
ξεναγού και βεβαίωση συνδρομής των νομίμων προϋ¬ 
ποθέσεων άσκησης επαγγέλματος ξεναγού, σύμφωνα 
τον Νόμο 710/1977, όπως εκάστοτε ισχύει. Στην περί¬ 
πτωση αυτή ο διοργανωτής οφείλει να καταθέσει στο 
Μουσείο αντίγραφο της ταυτότητας και της βεβαίω¬ 
σης συνδρομής των νομίμων προϋποθέσεων άσκησης 
επαγγέλματος ξεναγού, ώστε να δοθεί από το Μουσείο 
άδεια ξενάγησης. 

13. Κατά τη διάρκεια της εκδήλωσης απαγορεύεται 
η φωτογράφηση ή/και βιντεοσκόπηση οποιουδήπο- 
τε εκθέματος. Οι επαγγελματίες φωτογράφοι και τα 
συνεργεία λήψης επιτρέπονται αποκλειστικά για την 
φωτογράφηση ή/και βιντεοσκόπηση των εκδηλώσεων 
και κατόπιν έγγραφης άδειας από το Μουσείο, αφού 
συμπληρωθεί το σχετικό υπόδειγμα αίτησης. Στην περί- 

πτώση αυτή, ο διοργανωτής θα πρέπει να αναφέρει στο 
Μουσείο την εταιρεία και τα ονόματα των φωτογράφων 
ή/και του συνεργείου, που θα καλύψουν την εκδήλωση, 
καθώς και τα στοιχεία επικοινωνίας, και να υποβάλει αί¬ 
τηση, ώστε να χορηγηθεί η άδεια στους φωτογράφους/ 
εικονολήπτες για να εισέλθουν στο Μουσείο. Κατά την 
διάρκεια των εκδηλώσεων επιτρέπεται ζωντανή μουσική 
χωρίς ηχητική εγκατάσταση, που συνάδει με τον χώρο 
και τελεί υπό την έγκριση του Δ.Σ. του Μουσείου. 

14. Το Μουσείο δεν διαθέτει χώρο στάθμευσης για το 
κοινό και επομένως ο διοργανωτής / φορέας οφείλουν 
να ενημερώσουν σχετικώς όλους τους συμμετέχοντες 
στην εκδήλωση. 

15. Απαγορεύεται εντός των χώρων του Μουσείου η 
διαφήμιση, αμέσως ή εμμέσως, υπηρεσιών ή αγαθών, 
που δεν αποτελούν αντικείμενο της εκδήλωσης, από 
τον διοργανωτή, τον φορέα ή το κοινό της εκδήλωσης. 
Επιτρέπεται στον διοργανωτή ή/και φορέα να προβάλει 
την εκδήλωση, χρησιμοποιώντας διαφημιστικό υλικό σε 
είδος, διαστάσεις και σε χώρους του Μουσείου, που 
τελούν υπό την έγκριση του Δ.Σ. του Μουσείου. Δεν 
επιτρέπεται η παρουσία και κυκλοφορία διαφημιστι¬ 
κού υλικού χορηγών εντός οποιουδήποτε εσωτερικού 
ή εξωτερικού χώρου του Μουσείου, ούτε και η διανομή 
προωθητικού υλικού. Απαγορεύεται η διενέργεια εντός 
των χώρων του Μουσείου οποιοσδήποτε οικονομικής 
δραστηριότητας κερδοσκοπικού ή μη χαρακτήρα εκ 
μέρους των παραπάνω προσώπων προς όφελος δικό 
τους ή τρίτων (π.χ. διενέργεια εράνου, συγκέντρωση 
εισφορών), εκτός από την πώληση βιβλίων, κατά τη 
διάρκεια εκδήλωσης για την παρουσίασή τους στους 
χώρους του Μουσείου. 

Αρθρο 7 

Ανάκληση άδειας - Διακοπή εκδήλωσης 

1. Απαγορεύεται η χρήση της άδειας, εν μέρει ή εν όλω, 
από τρίτο, που δεν αναγράφεται στην άδεια, χωρίς την 
έγκριση του Δ.Σ. του Μουσείου. Παράβαση αυτής της 
απαγόρευσης συνεπάγεται ανάκληση της άδειας αζημίως 
για το Μουσείο και παρακράτηση του τυχόν προκατα- 
βληθέντος τέλους, χωρίς να αποκλείεται ο καταλογισμός 
άλλων αξιώσεων του Μουσείου κατά του αδειούχου διορ¬ 
γανωτή, του φορέα ή του τρίτου, που έκανε την χρήση. 

2. Το Μουσείο έχει την εξουσία ανάκλησης της άδειας, 
αλλά και άμεσης και αζήμιας για το Μουσείο διακοπής 
της χρήσης των χώρων από τον διοργανωτή, εάν το 
περιεχόμενο ή ο τρόπος διεξαγωγής της εκδήλωσης ή 
η συμπεριφορά του κοινού προσβάλλει τη δημόσια τάξη 
ή τα χρηστά ήθη, προκαλεί οχλήσεις στους λοιπούς 
επισκέπτες του Μουσείου, δημιουργεί κίνδυνο για την 
ασφάλεια των επισκεπτών, των εκθεμάτων, των πάσης 
φύσεως εγκαταστάσεων και του κτιρίου του Μουσείου, 
πλήττει το κύρος και τον χαρακτήρα του ως Μουσείου 
διεθνούς εμβέλειας ή ως νομικού προσώπου δημοσίου 
δικαίου πολιτιστικού χαρακτήρα ή διακινδυνεύει τον 
τρόπο ομαλής λειτουργίας του Μουσείου και την τήρη¬ 
ση του επιπέδου και των προδιαγραφών παροχής των 
υπηρεσιών του προς το κοινό. 

3. Η μη τήρηση των όρων της παρούσας απόφασης 
δικαιολογεί επιπλέον την επιβολή κυρώσεων σε βάρος 
του διοργανωτή ή του φορέα της εκδήλωσης, όπως ιδί¬ 
ως την παρακράτηση της δοθείσας προκαταβολής ή του 
τέλους χρήσης και την έκδοση απόφασης καταλογισμού 


της ζημίας από το Δ.Σ., κατά την κρίση του, εις βάρος 
του διοργανωτή ή/και του φορέα, η οποία προκλήθηκε 
αιτιωδώς από την μη προσήκουσα συμπεριφορά του 
διοργανωτή ή/και του φορέα ή/και του κοινού της εκδή¬ 
λωσης σε βάρος του Μουσείου ή την οποία το Μουσείο 
θα αναγκασθεί να αποκαταστήσει ιδίαις δαπάναις σε 
τρίτο ζημιωθέντα. Παραβάσεις της παρούσας απόφασης 
εκ μέρους του κοινού της εκδήλωσης καθιστούν εις 
ολόκληρον αστικώς υπεύθυνους έναντι του Μουσείου 
τον διοργανωτή και τον φορέα της εκδήλωσης. 

Αρθρο 8 
Ισχύς 

Η παρούσα κανονιστική απόφαση ρυθμίζει το γενικό 
πλαίσιο της διαδικασίας έκδοσης και του καθεστώτος 
της άδειας χρήσης, των υποχρεώσεων του αδειούχου 
διοργανωτή και αποτελεί κριτήριο ερμηνείας του περι¬ 
εχομένου της άδειας. Τυχόν σύμβαση, που συνάπτεται 
μεταξύ του Μουσείου και του αδειούχου και εξειδικεύει 
περαιτέρω τις υποχρεώσεις και τα δικαιώματα χρήσης 
του διοργανωτή και του φορέα ερμηνεύεται με βάση 
το περιεχόμενο της παρούσας απόφασης, η οποία λει¬ 
τουργεί συμπληρωματικά προς αυτήν. Παράλληλα η πα¬ 
ρούσα απόφαση διέπει τις υποχρεώσεις συμπεριφοράς 
και του προσκεκλημένου στην εκδήλωση κοινού εντός 
των χώρων του Μουσείου Ακρόπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2015 

Ο Πρόεδρος του Δ.Σ. 

ΔΗΜΗΤΡΙΟΣ ΠΑΝΤΕΡΜΑΛΗΣ 

-♦- 

Αριθμ. Φ.ΔΔ.1/13.2/555 (3) 

Έγκριση λειτουργίας Διιδρυματικού Προγράμματος Με¬ 
ταπτυχιακών Σπουδών (Δ.Π.Μ.Σ) του Τ.Ε.Ι. Δυτικής 
Μακεδονίας με το Πανεπιστήμιο Τεχνολογίας Τρο¬ 
φίμων του ΡΙονάίν, Βουλγαρίας (υηίνβΐ'δίΐγ οί Ροοά 
ΤβοίιηοΙοργ αί ΡΙονάίν, ΒυΙθαπα) με θέμα «Ανάλυση 
και Ποιοτικός έλεγχος Τροφίμων» (Μ.δο.-ΜαεΙθΓ οί 
δοίοποθ ίπ ΑηαΙγείε αηά ΘοπΙιόΙ οί Ροοά ΡΐΌάυοίδ). 

Ο ΠΡΟΕΔΡΟΣ ΤΟΥ Τ.Ε.Ι. ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 80 παρ. 11 περ. α του Ν. 4009/2011 (Α' 
195) «Δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων», όπως τροποποιήθηκε με τις διατάξεις 
του άρθρου 47 περ. γ του Ν. 4025/2011 (Α' 228), του άρ¬ 
θρου 5 παρ. 8 του Ν. 4076/2012 (Α' 159) και του άρθρου 
34 παρ. 2 του Ν. 4115/2013 (Α' 24). 

β) Του Ν. 3685/2008 (Α' 148) «Θεσμικό πλαίσιο για τις 
μεταπτυχιακές σπουδές» (και ιδίως του άρθρου 6), όπως 
τροποποιήθηκε διαδοχικά με τις διατάξεις του άρθρου 24 
του Ν. 3696/2008 (Α' 177), του άρθρου 27 του Ν. 3794/2009 
(Α' 156) και του άρθρου 37 παρ. 5 του Ν. 3848/2010 (Α' 71). 

γ) Του Ν. 3374/2005 (Α' 189) «Διασφάλιση της ποιό¬ 
τητας στην ανώτατη εκπαίδευση, Σύστημα μεταφοράς 
και συσσώρευσης πιστωτικών μονάδων - Παράρτημα 
Διπλώματος», όπως τροποποιήθηκε και ισχύει. 

δ) του άρθρου 34 του Ν. 4301/2014 (Α' 223) «Οργάνωση 
της νομικής μορφής των θρησκευτικών κοινοτήτων και 
των ενώσεων τους στην Ελλάδα και άλλες διατάξεις 
αρμοδιότητας Γενικής Γραμματείας Θρησκευμάτων και 
λοιπές διατάξεις» 

ε) Του άρθρου 98 του Ν.4310/2014 (Α'258) «Ερευνα, Τε¬ 
χνολογική Ανάπτυξη και Καινοτομία και άλλες διατάξεις». 

2. Το εδάφιο ζ του άρθρου 4 του Π.Δ. 90/2013 (ΦΕΚ 
130/5-6-2013 τ.Α') «Μετονομασία Σχολής και Τμημάτων- 
Συγχώνευση Τμημάτων- Κατάργηση Παραρτημάτων και 
Τμημάτων- Ίδρυση Σχολής- Συγκρότηση Σχολών του 
Τ.Ε.Ι. Δυτικής Μακεδονίας». 

3. Την υπ’ αριθμ. πρωτ. Φ.5/89656/Β3/2007 (Β' 1466) 
Υπουργική Απόφαση «Εφαρμογή του Συστήματος Με¬ 
ταφοράς και Συσσώρευσης Πιστωτικών Μονάδων». 

4. Το ειδικό πρωτόκολλο συνεργασίας μεταξύ των δύο 
Ιδρυμάτων για την συνδιοργάνωση του Π.Μ.Σ. 

5. Το με αρ. πρωτ. 137/19-1-2015 έγγραφο του Τ.Ε.Ι. 
Δυτικής Μακεδονίας για την κατάθεση της Ιδρυματικής 
Έκθεσης αξιολόγησης του Τ.Ε.Ι. Δυτικής Μακεδονίας 
στην Α.ΔΙ.Π. 

6. Το με αρ. πρωτ. 73/21-1-2015 έγγραφο της Α.ΔΙ.Π. 
κατάθεσης της Ιδρυματικής Έκθεσης αξιολόγησης του 
Τ.Ε.Ι. Δυτικής Μακεδονίας. 

7. Το απόσπασμα με αριθμ. 1/27-01-2014, θέμα Ιο , πρα¬ 
κτικού της Συνέλευσης Ειδικής Σύνθεσης του Τμήματος 
Τεχνολόγων Γεωπόνων του Τ.Ε.Ι. Δυτικής Μακεδονίας. 

8. Το απόσπασμα με αριθμ. 3/11-02-2015, θέμα Ιο, πρα¬ 
κτικού της Συνέλευσης Ειδικής Σύνθεσης (Σ.Ε.Σ.) του 
Τ.Ε.Ι. Δυτικής Μακεδονίας. 

9. Την με αριθμ. πρωτ. 30/3-10-2014 απόφαση του Ακα¬ 
δημαϊκού Συμβουλίου του Πανεπιστημίου Τεχνολογίας 
Τροφίμων του ΡΙονάίν της Βουλγαρίας. 

10. Το γεγονός ότι το Πανεπιστήμιο Τεχνολογίας Τρο- 
φίμων του ΡΙονάίν, Βουλγαρίας έχει αναγνωριστεί από 
το Δ.Ο.Α.Τ.Α.Π. ως ομοταγές προς τα ελληνικά Α.Ε.Ι. (Δ.Σ 
128 Α/20-1-2012 Δ.Ο.Α.Τ.Α.Π.). 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τη λειτουργία Διιδρυματικού Προγράμ¬ 
ματος Μεταπτυχιακών Σπουδών (Δ.Π.Μ.Σ.) με τίτλο 
«ΑπαΙγείε από ΘοπΙγοΙ οί Ροοά ΡΓοάυοΙε» (Μ.δο.-ΜβείθΓ 
οί Βοίοποθ ίπ ΑπαΙγείε από ΘοπΙγοΙ οί Ροοά ΡΓοάυοΙε) 
των Τμημάτων Τεχνολόγων Γεωπόνων του ΤΕΙ Δυτικής 
Μακεδονίας και του υηίνθΓείΙγ οί Ροοά ΤοοίιποΙοργ 3ί 
ΡΙονάίν, ΒυΙραπβ, στην αγγλική γλώσσα, από το ακαδη¬ 
μαϊκό έτος 2015-2016, σύμφωνα με τα εξής: 

Αρθρο 1 

Γ ενικές διατάξεις 

Το Τ μήμα Τ εχνολόγων Γ εωπόνων της Σχολής Τ εχνο- 
λογίας Γεωπονίας και Τεχνολογίας Τροφίμων και Δια¬ 
τροφής του Τ.Ε.Ι. Δυτικής Μακεδονίας και το υπίνΘΓείίγ 
οί Ροοά ΤθοίιποΙοογ 3ί ΡΙονάίν, ΒυΙςβπβ συνδιοργανώνουν 
και λειτουργούν Μεταπτυχιακό Πρόγραμμα Σπουδών 
(Μ.Π.Σ.) από το ακαδημαϊκό έτος 2015-2016, σύμφωνα 
με τις διατάξεις της απόφασης αυτής και τις διατάξεις 
των άρθρων 4 έως 8 του ν. 3685/08. 

Τη Διοικητική υποστήριξη του ανωτέρω προγράμμα¬ 
τος αναλαμβάνει το Τμήμα Τεχνολόγων Γεωπόνων του 
Τ.Ε.Ι. Δυτικής Μακεδονίας. 

Αρθρο 2 

Αντικείμενο-σκοπός 

1. Το Πρόγραμμα Μεταπτυχιακών Σπουδών (Π.Μ.Σ.) 
των Τμημάτων Τεχνολόγων Γεωπόνων του Τ.Ε.Ι. Δυτι¬ 


κής Μακεδονίας και το υηίνθΓείΙγ οί Ροοά ΤβοίιποΙοργ αί 
ΡΙονάίν έχει ως αντικείμενο την εξειδίκευση επιστημό¬ 
νων πτυχιούχων γεωτεχνικών και άλλων εφαρμοσμένων 
επιστημών στον ευρύτερο τομέα της ανάλυσης και του 
ποιοτικού ελέγχου των τροφίμων (με έμφαση στις αρχές 
ποιοτικού ελέγχου και της ασφάλειας των τροφίμων 
που φτάνουν στο πιάτο του καταναλωτή). 

2. Οι στόχοι του προγράμματος είναι οι εξής: 

• Εφοδιασμός αποφοίτων (κυρίως γεωτεχνικών, βιολο¬ 
γικών επιστημών και τεχνολογίας τροφίμων) με τις απα¬ 
ραίτητες γνώσεις σχετικά με τις σύγχρονες εξελίξεις 
στον τομέα της ανάλυσης και του ποιοτικού ελέγχου 
των τροφίμων. 

• Κατανόηση των βασικών αρχών ασφάλειας των τρο¬ 
φίμων και διαχείριση της ποιότητας τους. 

• Κατανόηση της ευρύτερης φιλοσοφίας των αναγκών 
του σύγχρονου καταναλωτή για κατανάλωση πιστοποι¬ 
ημένων κι ασφαλών τροφίμων. 

• Κατανόηση των αρχών και κανόνων της εφαρμογής 
του ποιοτικού ελέγχου των αγροτικών προϊόντων και 
τροφίμων. 

• Κατανόηση των μεθόδων ασφαλούς παραγωγής, 
επεξεργασίας, συντήρησης και τυποποίησης τροφίμων 
(από την παραγωγή στην κατανάλωση) 

• Κατανόηση συστημάτων διαχείρισης και διασφά¬ 
λισης της ποιότητας των αγροτικών προϊόντων και 
τροφίμων. 

• Προετοιμασία για μεταπτυχιακές σπουδές διδακτο¬ 
ρικού επιπέδου. 

Αρθρο 3 

Μεταπτυχιακοί τίτλοι 

Το Δ.Π.Μ.Σ. οδηγεί στην απονομή: Μεταπτυχιακού 
Διπλώματος Ειδίκευσης (Μ.Δ.Ε.) στην «Ανάλυση και 
τον Ποιοτικό έλεγχο των Τροφίμων» (Μ.δο.-ΜεείθΓ οί 
δοίοηοθ ίπ ΑπβΙγείε 3πά ΘοπΙγοΙ οί Ροοά ΡΓοάυοΙε). Οι 
τίτλοι σπουδών του Π.Μ.Σ. απονέμονται από το Τ.Ε.Ι. 
Δυτικής Μακεδονίας σύμφωνα με τις διατάξεις του ν. 
4009/2011 και τις ακόλουθες συμπληρώσεις και τροπο¬ 
ποιήσεις του που ισχύουν σήμερα. 

Άρθρο 4 

Κατηγορία Πτυχιούχων 

Στο Δ.Π.Μ.Σ. γίνονται δεκτοί πτυχιούχοι Α.Ε.Ι. (Πανε¬ 
πιστήμια και Τεχνολογικά Εκπαιδευτικά Ιδρύματα) της 
ημεδαπής των Τ μημάτων: Γ εωπονίας, Κτηνιατρικής, Βιο¬ 
λογίας, Βιολογικών Εφαρμογών, Τεχνολόγων Γ εωπόνων, 
Εμπορίας και Ποιοτικού Ελέγχου Αγροτικών Προϊόντων, 
Ζωικής Παραγωγής, Χημείας, Περιβάλλοντος, Φυτικής 
Παραγωγής, Τεχνολογίας Τροφίμων και άλλων Τμη¬ 
μάτων συναφούς γνωστικού αντικειμένου καθώς και 
ομοταγών Ιδρυμάτων του εξωτερικού. 

Άρθρο 5 

Χρονική διάρκεια 

Με την επιφύλαξη των διατάξεων του άρθρου 98 του 
Ν.4310/2014 (Α'258) «Ερευνα, Τεχνολογική Ανάπτυξη και 
Καινοτομία και άλλες διατάξεις» και του άρθρου 80 παρ. 
11 περ. α του Ν. 4009/2011 (Α' 195), όπως τροποποιήθηκε 
με τις διατάξεις του άρθρου 47 περ. γ του Ν. 4025/2011 
(Α' 228), του άρθρου 5 παρ. 8 του Ν. 4076/2012 (Α' 159) 
και του άρθρου 34 παρ. 2 του Ν. 4115/2013 (Α' 24), το 
Π.Μ.Σ. θα λειτουργήσει μέχρι και το ακαδημαϊκό έτος 

2020 - 2021, οπότε και θα αξιολογηθεί η δυνατότητα 
συνέχισης της λειτουργίας του. 

Η χρονική διάρκεια του Δ.Π.Μ.Σ. που οδηγεί σε μετα¬ 
πτυχιακό δίπλωμα ειδίκευσης (Μ.Δ.Ε.) θα είναι 4 εξά¬ 
μηνα εκ των οποίων το 4ο εξάμηνο διατίθεται για την 
εκπόνηση της διπλωματικής εργασίας. 

Άρθρο 6 

Πρόγραμμα μαθημάτων 

Για την απόκτηση του Μ.Δ.Ε. απαιτείται η επιτυχής 
εξέταση σε όλα τα μαθήματα του προγράμματος καθώς 
και η επιτυχής εξέταση της μεταπτυχιακής διπλωμα¬ 
τικής εργασίας. Τα μαθήματα αντιστοιχούν σε τριά¬ 
ντα (30) πιστωτικές μονάδες ανά εξάμηνο σπουδών. Η 
διπλωματική εργασία αντιστοιχεί επίσης σε τριάντα 
(30) πιστωτικές μονάδες. Το Μεταπτυχιακό Δίπλωμα 
Ειδίκευσης (Μ.Δ.Ε.) απονέμεται μετά την συμπλήρωση 
120 πιστωτικών μονάδων 


Ιο εξάμηνο Σπουδών 


3/3 

ΟουΓ3θ 

ΤΐΊΘΟΓγ, 

ϋουΓ3/ννΘθΙ< 

ΡΓ30ΪΪ0Θ, 

ΐΊΟυΓδ/ννβθΚ 

ΕΟΤδ 

1.1 

Απ3ΐγΙίθ3ΐ ΟδθηηίδίΓν 

2 

3 

7,5 

1.2 

Ροοϋ ΟΟβΙΓΗδίΓγ 3Πϋ 
ΒίοοϋθηηίβΙιγ 

4 

- 

7,5 

1.3 

Αϋνβηοβοΐ ΡοοοΙ 
Μίοω6ίοΙθ9Υ 3ηοΙ 
ΒίοΙβο6ηοΙοαν 

2 

3 

7,5 

1.4 

ΡοοοΙ ΡΤΐγ3Ϊ03ΐ 

ΟϋβηηΦΙιγ 

3 

3 

7,5 


ΤΟΤΑΙ 

2ο εξάμηνο Σπουδών 


3/3 

ΟουΓΒθ 

ΤΟθΟΓγ, 

ΟουΓδ/ννββΚ 

ΡΓ30ΪΪ0Θ, 

ΟουΓδ/ννθβΚ 

ΕΟΤδ 

2.1 

ΡοοοΙ ΑΠ3ΐν5Ϊ5 

2 

3 

7,5 

2.2 

ΡοοοΙ Ρωοθ33ίη9 βηϋ 
ΡΓΘ5ΘΓν3ΐίθη 

3 

- 

7,5 

2.3 

ΜοΙθουΐ3Γ-6ίοΙθ9ίθ3ΐ 
ΜβΙδοοΙδ ίη ΡοοοΙ 
ΑηβΙγδίδ 

2 

3 

7,5 

2.4 

ΡοοοΙ δθίθΐγ 3η9 
ΩυβΙίΙγ 

3 


7,5 


ΤΟΤΑΙ 



30 


3ο εξάμηνο Σπουδών 


3/3 

ΟουΓδθ 

ΤΙίΘΟΓγ, 

ΟουΓδ/ννββΚ 

ΡΓ30ΪΙ0Θ, 

ΙιουΓ3/ννΘΘΚ 

ΕΟΤδ 

3.1 

Ιηείτυηηβηΐβΐ ΟΟθίτιίοβΙ 
ΑΠ3ΐν5Ϊ5 

2 

4 

7,5 

3.2 

ΑϋνβηοβοΙ ΡοοοΙ 
ΤοχίοοΙοον 

3 

- 

7,5 

3.3 

Ροοϋ δβίθΐγ Άηά Βί3Κ 
Μβηβαβηηβηΐ 

3 

- 

7,5 

3.4 

Ροοϋ ΩυβΙίΙγ 
ΜβηβςθηηθηΙ εηοΙ 
ΟοηΙωΙ 

3 

- 

7,5 


ΤΟΤΑΙ 



30 


4ο Εξάμηνο Σπουδών: Διπλωματική Εργασία 


3/3 

ΟΟϋΓδθ 

ΕΟΤδ 

4.1 

Μ35ΪΘΓ ΙΙΊΘ5Ι5 

30 


Άρθρο 7 

Αριθμός εισακτέων 

Ο αριθμός εισακτέων ορίζεται κατ’ ανώτερο όριο σε 
εικοσιπέντε (25) φοιτητές. Ο αριθμός των εισακτέων 
μπορεί να τροποποιείται με απόφαση της Ε.Δ.Ε. 

Άρθρο 8 
Προσωπικό 

Στη διδασκαλία των μεταπτυχιακών μαθημάτων θα 
συμμετέχουν εκτός από μέλη Ε.Π. και Δ.Ε.Π. των δύο 
συνεργαζόμενων Τμημάτων και μέλη Ε.Π. άλλων Τμη¬ 
μάτων του Τ.Ε.Ι. Δυτικής Μακεδονίας. Στο πρόγραμμα 
μπορούν να διδάξουν και άλλα μέλη Δ.Ε.Π. άλλων Πα¬ 
νεπιστημιακών Τμημάτων ή Ε.Π. άλλων Τεχνολογικών 
Εκπαιδευτικών Ιδρυμάτων ή επιστήμονες με αναγνω¬ 
ρισμένο επαγγελματικό έργο σε σχετικό επιστημονικό 
πεδίο και κύρους, της ημεδαπής και αλλοδαπής, με βάση 
την παράγραφο 1 του άρθρου 5 του Ν. 3685/2008 και τα 
οριζόμενα στο Ειδικό Πρωτόκολλο Συνεργασίας. 

Άρθρο 9 

Υλικοτεχνική Υποδομή 

Ο υπάρχων εργαστηριακός εξοπλισμός των δύο Ιδρυ¬ 
μάτων καλύπτει τις εκπαιδευτικές ανάγκες που σχετί¬ 
ζονται με την υλοποίηση του Δ.Π.Μ.Σ. 

Άρθρο 10 

Κόστος λειτουργίας 


Το λειτουργικό κόστος του κάθε προγράμματος θα ανέλ- 
θει σε 70.000 € (3.500,00 € ανά φοιτητή χ 20 φοιτητές = 
70.000,00 €). Ο προϋπολογισμός αυτός αναλύεται ως εξής: 



ΕΞΟΔΑ 

ΕΣΟΔΑ 



% συμμετοχή 

70.000 

Αμοιβές εκπαιδευτικού 
προσωπικού 

30.000 



Δαπάνες μετακίνησης και 
αποζημίωσης 

8.000 



Αμοιβές επίβλεψης 
πτυχιακών εργασιών 

3.000 



Διοικητική Υποστήριξη 

4.000 



Αναλώσιμα 

5.000 



Λοιπά έξοδα 

500 



Λειτουργικά έξοδα Τ.Ε.Ι. Δ.Μ. 

17.500 

25% 


Ε.Λ.Κ.Ε 

7.000 

10% 



70.000 

100 

70.000 


Το ανωτέρω κόστος λειτουργίας του Π.Μ.Σ. θα καλυ¬ 
φθεί από τα δίδακτρα (υπολογιζόμενα για 20 φοιτητές 
χ 3.500,00 € για κάθε πρόγραμμα = 70.000,00 €) καθώς 
επίσης και από χορηγίες δημοσίου και ιδιωτικού φορέα, 
εφόσον αυτές υπάρξουν. 

Άρθρο 12 

Μεταβατικές διατάξεις 

Όλα τα θέματα που δεν προβλέπονται στην παρούσα 
απόφαση θα ρυθμίζονται από τα αρμόδια όργανα σύμ¬ 
φωνα με την ισχύουσα Νομοθεσία (νόμος 3685/2008). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 25 Φεβρουάριου 2015 
Ο Πρόεδρος 

ΝΙΚΟΛΑΟΣ ΑΣΗΜΟΠΟΥΛΟΣ 

